रमनदीप सिंह रहा बेस्ट स्टूडेंट आफ ईयर
भास्कर संवाददाता | माहिलपुर
सेंटसोल्जर डिवाइन पब्लिक स्कूल माहिलपुर में 12वीं कक्षा के छात्रों को विदाई देने हेतु एक रंगारंग कार्यक्रम आयोजित किया गया, जिस की शुरुआत शब्द गायन से की गई। इस के बाद छात्रों ने सोलो ग्रुप सांग के अलावा गिद्दा भंगड़ा पेश किया।
इस दौरान छात्रा पैटरा को मिस फेयरवेल छात्र समीर गिल को मिस्टर फेयरवेल और रमनदीप सिंह को बेस्ट स्टूडेंट आफ दा ईयर चुना गया। इस दौरान बिना हाव-भाव प्रगट किए नींबू का रस पीना, बलून फोड़ना म्यूजिकल चेयर गेम भी खेली गई। सबसे अधिक आकर्षक मजेदार बिना हाव-भाव प्रगट किए नींबू का रस पीने वाली गेम रही। कार्यक्रम के दौरान अध्यापिका परमजीत कौर, वनीता शर्मा विने कुमारी ने निर्णायक की भूमिका निभाई।
कार्यक्रम के अंत में प्रिंसिपल सुखजिंदर कौर ने छात्रों को अच्छे नतीजे लाने के लिए प्रेरित करते हुए उन्हें शुभकामनाएं दी। कार्यक्रम को सफल बनाने में अध्यापिका परवीन कुमारी, हरजिंदर कौर, ललिता, आरती, हरप्रीत, अमनदीप, अध्यापक हरजीत सिंह बलजिंदर सिंह ने खास भूमिका निभाई।
awa_Deva mar_Deva hin_Deva hin_Deva hin_Deva